Държавен вестник, бр. 60, 2016 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  60
(3) Разходите по ал. 1, т. 3 са допустими 
само в случай, че се кандидатства за разходи 
по ал. 1, т. 1, буква „а“ и са необходими за 
постигане на целите по чл. 2.
(4) Разходите по ал. 1, т. 4 са допустими, 
ако са извършени не по-рано от 1 януари 
2014 г., независимо дали всички свързани с 
тях плащания са направени.
(5) Дейностите и разходите по проекта с 
изключение на разходите по ал. 1, т. 4 са до-
пустими, ако са извършени след подаване на 
заявлението за подпомагане, независимо дали 
всички свързани с тях плащания са направени.
(6) Закупуването чрез финансов лизинг 
на активите е допустимо, при условие че 
ползвателят на помощта стане собственик 
на съответния актив не по-късно от датата 
на подаване на заявката за междинно или 
окончателно плащане за същия актив.
(7) Разплащателната агенция извършва 
оценка на основателността на предложените за 
финансиране разходи по ал. 1 чрез съпоставяне 
на предложените разходи с определените от 
РА референтни разходи за допустими за фи-
нансиране активи и услуги и/или сравняване 
на представени оферти.
(8) Списък с активите, дейностите и услуги-
те, за които са определени референтни разходи, 
се одобрява от министъра на земеделието и 
храните. Списъкът с активите, дейностите и 
услугите, за които са определени референт-
ни разходи, се публикува на електронната 
страница на РА не по-късно от датата на 
публикуване на заповедта за определяне на 
съответния период на прием на заявления за 
подпомагане.
(9) За всеки заявен за финансиране раз-
ход по ал. 1, който към датата на подаване 
на заявлението за подпомагане е включен в 
списъка по ал. 8, кандидатът представя една 
независима оферта в оригинал, която съдър-
жа наименованието на оферента, срока на 
валидност на офертата, датата на издаване на 
офертата, подпис и печат на оферента, под-
робна техническа спецификация на активите/
услугите, цена в левове или евро с посочен 
данък върху добавената стойност (ДДС). Раз-
плащателната агенция извършва съпоставка 
между размера на определения референтен 
разход и на предложения за финансиране от 
кандидата, като одобрява за финансиране 
разхода до по-ниския му размер.
(10) За всеки заявен за финансиране разход 
по ал. 1, който към датата на подаване на 
заявлението за подпомагане не е включен в 
списъка по ал. 8, кандидатът представя най-
малко три съпоставими независими оферти 
в оригинал, които съдържат наименование 
на оферента, срока на валидност на оферта-
та, датата на издаване на офертата, подпис 
и печат на оферента, подробна техническа 
спецификация на активите/услугите, цена в 
левове или евро с посочен ДДС. Кандидатът 
представя и решение за избор на достав-
чика/изпълнителя, запитване за оферта по 
образец съгласно приложение № 7, а когато 
не е избрал най-ниската оферта – писмена 
обосновка за мотивите, обусловили избора 
му. В тези случаи РА извършва съпоставка 
между размера на разхода, посочен във вся-
ка от представените оферти, като одобрява 
за финансиране разхода до най-ниския му 
размер, освен ако кандидатът е представил 
мотивирана обосновка за направения избор, 
основан на икономическите особености и 
технически решения на строителния метод 
и/или предоставената услуга.
(11) В случаите по ал. 9 и 10 оферентите, 
когато са местни лица, трябва да са вписани в 
търговския регистър, а оферентите – чуждест­
ранни лица, следва да представят документ за 
правосубектност съгласно националното им 
законодателство. Оферентите на строително-
монтажни работи, местни и чуждестранни 
лица, трябва да бъдат вписани в Централен 
професионален регистър на строителя съглас-
но Закона за Камарата на строителите и да 
могат да извършват строежи и/или отделни 
видове строителни и монтажни работи от 
съответната категория съгласно изискванията 
на чл. 3, ал. 2 от Закона за Камарата на строи-
телите. Изискването за вписване в търговския 
регистър не се прилага за физически лица, 
предоставящи услуги по ал. 1, т. 4.
(12) Когато за заявения за финансиране 
разход кандидатът е представил съпоставими 
оферти, независимо че разходът е включен 
в списъка по ал. 8, РА извършва съпостав-
ка между размера на разхода, посочен във 
всяка от представените оферти, и размера 
на определения референтен разход, като одо-
брява за финансиране разхода до най-ниския 
му размер. Когато кандидатът е представил 
мотивирана обосновка за направения избор, 
съпоставката се извършва между размера на 
определения референтен разход и размера на 
предложения за финансиране разход, като 
РА одобрява за финансиране разхода до по-
ниския му размер.
(13) За разходите по ал. 1, т. 4, извършени 
преди датата на подаване на заявлението за 
подпомагане, кандидатите, които се явяват 
възложители по чл. 5 и 6 от Закона за об-
ществените поръчки, при подаване на заяв-
лението за подпомагане представят заверено 
от възложителя копие на всички документи 
от проведената съгласно изискванията на 
Закона за обществените поръчки процедура 
за възлагане на обществена поръчка.
(14) За кандидати, които са възложители по 
чл. 5 и 6 от Закона за обществените поръчки, 
обосноваността на разхода се преценява чрез 
съпоставяне с определени референтни разходи.
(15) За кандидати, които са възложители 
по чл. 5 и 6 от Закона за обществените по-
ръчки, когато заявеният за финансиране раз-